Մասնագետը նշեց, որ 2013 թվականին Հայաստանում գրանցվել է կրծքագեղձի քաղցկեղով հիվանդացության 1080 նոր դեպք, իսկ 2017-ին՝ 1118 նոր դեպք: «Սակայն ես դրական նոտայով պետք է ասեմ, որ 2017 թվականի մահվան դեպքերի թիվը 40-ով կրճատվել է: Այսինքն՝ Հայաստանում տարեկան միջինը ախտորոշվում է կրծքագեղձի քաղցկեղի 1000-1100 դեպք, իսկ մահվան դեպքերի թիվը կազմում է գրեթե 400»,- ասաց նա: Հայկուհի Գյոքչյանը հավելեց, որ եթե Հայաստանում նախկինում կրծքագեղձի քաղցկեղն ախտորոշում էին 4-րդ փուլում, ապա այսօր ախտորոշման մեթոդների բարելավման եւ կանանց իրազեկվածության շնորհիվ հիվանդությունն ախտորոշվում է առաջին 2 փուլերում: